Der er forskel på, hvordan vores patienter har det efter operationen alt efter, hvor omfattende en behandling, de har været igennem. Du vil højst sandsynligt opleve smerter, hævelse og ømhed efter operationen, når bedøvelsen ikke virker mere. Bedøvelsen virker i cirka 3 timer. I det første døgn efter du har fået opereret din visdomstand ud, vil der opstå en let efterblødning.